করা আইন নিয়ে এল মোদী সরকার, মধ্যপ্রদেশে ১২ বছর বা তার কম বয়সীদের ধর্ষণের শাস্তি হতে চলেছে মৃত্যুদণ্ড। এ সংক্রান্ত বিলটিতে আগেই সিলমোহর দিয়েছিল রাজ্য মন্ত্রিসভা। সোমবার মধ্যপ্রদেশ বিধানসভাতেও সর্বসম্মতিক্রমে পাশ হয়ে গেল বিলটি।এ বার বিলটিকে আইনে পরিণত করার জন্য দরকার রাষ্ট্রপতির অনুমোদন। রাজ্য প্রশাসন সূত্রে খবর, শীঘ্রই বিলটি অনুমোদনের জন্য রাষ্ট্রপতির কাছে পাঠানো হবে।বিলটি পাশ হওয়ার পরই সন্তোষ প্রকাশ করেছেন মধ্যপ্রদেশের মুখ্যমন্ত্রী শিবরাজ সিংহ চৌহান। তিনি বলেন, ‘‘যারা শিশুদের ধর্ষণ করে, তারা মানুষ নয়, তারা পিশাচ। তাই তাদের বেঁচেথাকারও কোনও অধিকার নেই।’’ পাশাপাশি, মহিলাকে বার বার উত্যক্ত করলে তা নতুন আইনে জামিন অযোগ্য অপরাধ হিসেবে বিবেচিত হবে বলেও জানিয়েছেন মুখ্যমন্ত্রী। তাঁর কথায়, ‘‘মহিলাদের সম্মান না করে যারা অসম্মান করে, তাদের শাস্তি হবেই।’’